NARIADENIE KOMISIE (ES) č. 1222/2006
z 11. augusta 2006,
ktorým sa mení a dopĺňa nariadenie (ES) č. 944/2006, ktorým sa otvára krízová destilácia podľa článku 30 nariadenia Rady (ES) č. 1493/1999 pre určité vína v Taliansku
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1493/1999 zo 17. mája 1999 o spoločnej organizácii trhu s vínom (1), a najmä na jeho článok 33 ods. 1 druhý pododsek písm. f),
keďže:
(1)
Vzhľadom na to, že sa uplatňuje viacero destilačných opatrení súčasne, talianske orgány boli nútené skonštatovať, že ani liehovary, ani kontrolné orgány nemajú dostatočné kapacity, aby zabezpečili dobrý priebeh destilácií. V záujme toho, aby sa zabezpečila účinnosť opatrenia stanoveného v nariadení Komisie (ES) č. 944/2006 (2), je preto potrebné predĺžiť lehotu na dodávku stolových vín do liehovaru až do 28. februára 2007 a lehotu na dodávku liehu intervenčnej agentúre až do 31. mája 2007. Pokiaľ ide o akostné vína psr, je potrebné predĺžiť lehotu na dodávku do liehovaru až do 15. septembra 2006 a lehotu na dodávku liehu intervenčnej agentúre až do 16. októbra 2006.
(2)
Nariadenie (ES) č. 944/2006 by sa preto malo zodpovedajúcim spôsobom zmeniť a doplniť.
(3)
Opatrenia stanovené v tomto nariadení sú v súlade so stanoviskom Riadiaceho výboru pre víno,
PRIJALA TOTO NARIADENIE:
Článok 1
V článku 4 nariadenia (ES) č. 944/2006 sa odsek 1 nahrádza týmto odsekom:
„1. Množstvá vín, ktoré sú predmetom schválených zmlúv, sa musia dodať do liehovaru najneskôr do 28. februára 2007, pokiaľ ide o stolové vína, a do 15. septembra 2006, pokiaľ ide o akostné vína psr. Získaný lieh sa musí dodať intervenčnej agentúre v súlade s článkom 6 ods. 1 najneskôr do 31. mája 2007, pokiaľ ide o stolové vína, a do 16. októbra 2006, pokiaľ ide o akostné vína psr.“
Článok 2
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 11. augusta 2006